Mamma Mia! The Movie

Mamma Mia! – The Movie er en britisk/amerikansk musical-film fra 2008 baseret på musicallen Mamma Mia!, der er skrevet over ABBAs musik. Filmen er den mest sete og bedst indtjenende film i de engelske biografer nogensinde og på verdensplan har filmen tjent produktionsbudgettet på 52 millioner dollars mere end 10 gange ind.

Til filmens svenske gallapremiere dukkede alle de tidligere ABBA-medlemmer op, og blev fotograferet sammen for første gang siden gruppens opbrud i 1986.

Handling 

Historien foregår i på en lille græsk ø, Kalokairi, og handler om Sophie Sheridan (Amanda Seyfried) og hendes mor, Donna (Meryl Streep). Sophie er meget opsat på at finde ud af hvem der er hendes far og da hun læser morens dagbog, finder hun ud af, at hun har tre mulige fædre Sam Carmichael, Harry Bright og Bill Anderson (Pierce Brosnan, Colin Firth, Stellan Skarsgård). Hun inviterer derfor dem alle til sit kommende bryllup, i den tro, at hun vil kunne genkende sin rigtige far når hun ser ham. Hun vil nemlig have at hendes rigtige far føre hende op af kirkegulvet til sit bryllup med Sky (Dominic Cooper).

Alle tre fædre dukker op, men Sophie har ingen idé om hvem, der er hendes rigtige far. Alle tre potentielle fædre finder imidlertid uafhængigt af hinanden ud af, at de må være Sophies far og siger til hende, at de gerne vil føre hende op af kirkegulvet og give hende væk. Men i stedet beslutter Sophie sig for, at lade sin mor give hende væk.

Sophie ender med at aflyse brylluppet, da hun indser at hendes kommende mand (Dominic Cooper) ikke er interesseret i, at leve resten af sit liv med Sophie på den lille ø og hjælpe med Donnas hotel. I stedet rejser de to ud for at se verden sammen. Brylluppet bliver dog fortsat gennemført, men i stedet med Donna og en af hendes tidligere flammer, Sam, som brudepar.

Medvirkende 
 Colin Firth som Harry Bright
 Meryl Streep som Donna
 Pierce Brosnan som Sam Carmichael
 Amanda Seyfried som Sophie
 Stellan Skarsgård som Bill
 Julie Walters som Rosie
 Christine Baranski som Tanya
 Dominic Cooper som Sky
 Juan Pablo Di Pace som Petros
 Chris Jarvis som Eddie

Sange 
Der indgår 20 forskellige ABBA-sange i Mamma Mia – The Movie. Kronologisk optræder sangene således:
 "I Have a Dream" – Sophie
 "Honey, Honey" – Sophie, Ali & Lisa
 "Money, Money, Money" – Donna, Tanya & Rosie
 "Mamma Mia!" – Donna, Sophie, Ali & Lisa
 "Chiquitita" – Rosie, Tanya & Donna
 "Dancing Queen" – Tanya, Rosie & Donna
 "Our Last Summer" – Harry, Bill, Sam, Sophie & Donna
 "Lay All Your Love on Me" – Sky & Sophie
 "Super Trouper" – Donna, Tanya & Rosie
 "Gimme! Gimme! Gimme! (A Man After Midnight)" – Alle
 "The Name of the Game" – Sophie (slettet scene)
 "Voulez-Vous" – Alle
 "SOS" – Sam & Donna
 "Does Your Mother Know" – Tanya & Pepper
 "Slipping Through My Fingers" – Donna & Sophie
 "The Winner Takes It All" – Donna
 "I Do, I Do, I Do, I Do, I Do" – Sam & Donna
 "When All Is Said and Done" – Sam & Donna
 "Take a Chance on Me" – Rosie, Bill & Company
 "Mamma Mia!" (Reprise) – Company
 "I Have a Dream" (Reprise) – Sophie
 "Dancing Queen" (Reprise) – Donna, Rosie & Tanya
 "Waterloo" – Donna, Rosie, Tanya, Sam, Bill, Harry, Sky & Sophie
 "Thank You for the Music" – Sophie

Referencer

Eksterne henvisninger 
 

ABBA
Amerikanske film fra 2008
Britiske film fra 2008
Musicalfilm fra USA
Film fra Universal Pictures
Tyske film fra 2008
Musicalfilm fra Storbritannien